મુંબઈ: મુંબઈ હુમલાના માસ્ટરમાઈન્ડ અને પાકિસ્તાની-અમેરિકન આતંકી ડેવિડ હેડલી કોલમેનની જુબાની આજે ચોથા દિવસે પણ ચાલુ રહી હતી. હેડલીએ સ્પેશિયલ કોર્ટ સમક્ષ એવો ખુલાસો કર્યો છે કે સિદ્ધિ વિનાયક મંદિરમાં હુમલા માટે આતંકીઓને હિન્દુ બનાવીને મોકલવાની તૈયારી કરી હતી. આ માટે તેમણે મંદિર પરથી કાંડા પર બાંધવા માટે ૧૫થી ૨૦ પીળા દોરા ખરીદ્યા હતા. આ દોરા મુંબઈ હુમલાને અંજામ આપવા માટે આવેલ કસાબ અને તેના સાથીઓને આપવામાં આવ્યા હતા કે જેથી તેઓ હિંદુઓ જેવા દેખાય અને કોઈને શક ના જાય.